**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 28.11.2023 ora 08.00 – 29.11.2023, ora 08.00**

#### **I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 29.11.2023, ora 08.00**

**RÂURI:**

**Debitele au fost în creştere** ca urmare a efectului combinat al precipitațiilor lichide căzute în interval, cedării apei din stratul de zăpadă şi propagării pe râurile din bazinele hidrografice: Vişeu, Iza, Tur, Lăpuş, Crasna, Barcău, Crişuri, Arieş, Bega, Timiş, Bârzava, Moravița, Caraş, Nera şi Cerna.

Pe celelalte râuri, debitele au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari pe râurile din bazinele hidrografice: Vişeu, Tur, Someş, Crișul Repede, Mureș, Timiș, Moravița, Caraș, Nera, bazinul inferior al Crișului Negru, în bazinul superior al Bistriței și mai mici (sub 30%) pe râurile din bazinele hidrografice: Tazlău, Rm. Sărat, Bârlad, Jijia şi pe unii afluenți din bazinele inferioare ale Jiului şi Oltului.

Formațiunile de gheață (ace de gheață, gheață la maluri, năboi), prezente în bazinele Moldovei şi Bistriței, s-au menținut fără modificări importante, iar pe celelalte râuri au fost în restrângere, diminuare şi eliminare.

Nivelurile pe râuri la stațiile hidrometrice se situează sub COTELE DE ATENȚIE.

**Debitele vor fi relativ staționare,** exceptând cursul mijlociu şi inferior al Timişului şi cursurile inferioare ale râurilor: Vişeu, Iza, Tur, Lăpuş, Crasna, Barcău, Crişuri, Arieş, Bega, Bârzava, Moravița, Caraş, Nera şi Cerna, unde vor fi în creştere prin propagare.

Sunt posibile creșteri de niveluri și debite datorită precipitațiilor, slabe cantitativ, prognozate şi cedării apei din stratul de zăpadă, pe unele râuri mici din zonele montane din centrul şi vestul țării.

Formațiunile de gheață (ace de gheață, gheață la maluri, năboi) existente pe unele râuri din zona montană vor fi în restrângere, diminuare şi eliminare.

Nivelurile pe râuri la stațiile hidrometrice se vor situa sub COTELE DE ATENȚIE.

**DUNARE:**

**Debitul la intrarea în țară (secțiunea Baziaș) în intervalul 28 – 29.11.2023 a fost în scădere, având valoarea de 8300 m3/s,** peste media multianuală a lunii **noiembrie (4650 m3/s).**

În aval de Porţile de Fier, debitele au fost în creștere pe sectoarele Gruia – Corabia și Giurgiu – Tulcea și staționare pe sectorul Tr. Măgurele – Zimnicea.

**Debitul la intrarea în țară (secțiunea Baziaș) va fi în scădere (8100 m3/s).**

În aval de Porţile de Fier, debitele vor fi în scădere pe sectorul Gruia – Calafat și în creștere pe sectorul Bechet – Tulcea.

**2.** **Situaţia meteorologică în intervalul 28.11.2023, ora 08.00 – 29.11.2023, ora 08.00**

**A.N.M.** a emis **o ATENŢIONARE Meteorologică, cod galben / AVERTIZARE Meteorologică, cod Portocaliu:**

**Mesaj 1:**

**ATENŢIONARE Meteorologică, cod galben -** valabilă în intervalul **28.11.2023, ora 10.00 – 29.11.2023, ora 08.00**, vizând **intensificări ale vântului, viscol, ninsori însemnate cantitativ,** conform căreia: În intervalul menționat, la munte, mai ales la altitudini de peste 1500 m, va ninge și se va depune strat nou de zăpadă. Cantitățile de apă vor fi local de 20...35 l/mp.Vântul va avea intensificări, cu rafale în general de 60...75 km/h și vor fi intervale cu viscol și vizibilitate redusă.

*Notă: Intensificări ale vântului, cu viteze la rafală în general de 45...50 km/h vor fi și în sudul Banatului, sud-vestul Transilvaniei și în estul Munteniei.*

**AVERTIZARE Meteorologică, cod portocaliu -** valabilă în intervalul **28.11.2023, 12.00 – 23.00**, vizând **viscol,** conform căreia: **În Carpații Meridionali și de Curbură, la altitudini de peste 1700 m, vor fi intensificări susținute ale vântului cu rafale de 90...110 km/h, va ninge și va fi viscol, iar vizibilitatea va scădea sub 50 m.**

**Mesaj 2:**

**ATENŢIONARE Meteorologică, cod galben -** valabilă în intervalul **28.11.2023, ora 14.00 – 29.11.2023, ora 10.00**, vizând **intensificări ale vântului** conform căreia: În intervalului menționat, în Dobrogea vor fi intensificări ale vântului cu viteze în general de 55...60 km/h și izolat de peste 70 km/h pe litoral.

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

* - *ALBA, BACĂU, BIHOR, BISTRIŢA-NĂSĂUD, CARAŞ-SEVERIN, CLUJ, COVASNA, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, SUCEAVA şi VRANCEA – ATENŢIONARE Meteorologică, cod Galben – Mesaj 1.*
* - *ALBA, ARGEŞ, BRAŞOV, BUZĂU, CARAŞ-SEVERIN, DÂMBOVIŢA, GORJ, HUNEDOARA, PRAHOVA, SIBIU şi VÂLCEA – AVERTIZARE Meteorologică, cod Portocaliu – Mesaj 1*
* - *CONSTANŢA şi TULCEA – ATENŢIONARE Meteorologică, cod Galben – Mesaj 2*

**În ţara:** În mare parte din țară valorile termice s-au menținut în jurul mediilor climatologice ale perioadei. Cerul a fost noros, exceptând regiunile sudice și sud-estice unde din a doua parte a nopții parțial s-a mai degajat. Au fost precipitații sub formă de ploaie în toate regiunile, pe spații mici însemnate cantitativ (peste 15...20 l/mp) în zonele deluroase și montane din vest și sud-vest, dar pe alocuri în Crișana, Maramureș, Transilvania, nordul Olteniei, nord-vestul Munteniei și nord-estul Moldovei s-au semnalat și lapoviță și ninsori. La munte au predominat ninsorile și local s-a depus strat nou de zăpadă. Vântul a suflat slab și moderat, cu intensificări temporare în vestul și sud-estul țării, cu viteze în general de 55...60 km/h, iar pe litoral și peste 70 km/h, dar și în zona montană, unde la altitudini mari rafalele au depășit 90...110 km/h, viscolind ninsoarea. Stratul de zăpadă era prezent și măsura la ora 20 -în platformele stațiilor meteorologice- în zona montană până la 60 cm la Bâlea Lac, local în Dobrogea (până la 10 cm) și pe arii restrânse în Muntenia (până la 9 cm). Temperaturile maxime s-au situat între 1 grad la Apa Neagră, Bâcleșu, Voineasa, Câmpeni și Piatra Neamț și 12 grade la Sulina, iar la ora 06 se înregistrau valori termice cuprinse între -2 grade la Apa Neagră și 7 grade la Sulina, Constanța-dig și Mangalia.

*Observație – au fost emise 8 mesaje pentru fenomene meteorologice periculoase imediate, 1 avertizare cod portocaliu și 7 atenționări cod galben.*

**La Bucureşti,** vremea s-a menținut normală termic pentru sfârșitul lunii noiembrie. Cerul a fost mai mult noros, iar în a doua parte a zilei și seara, temporar, a plouat slab. În cursul nopții vântul a devenit în general moderat (rafale de 35...40 km/h).

Temperatura maximă a fost de 5 grade la Afumați și 6 grade la Filaret și Băneasa, iar la ora 06 se înregistrau 4 grade la toate stațiile meteorologice.

**3. Prognoza meteorologică în intervalul 29.11.2023, ora 08.00 – 30.11.2023, ora 08.00**

**În ţara,** valorile termice vor fi mai scăzute decât în intervalul anterior, cu precădere cele nocturne, care vor deveni preponderent negative. Cerul va fi variabil, cu înnorări mai ales în timpul zilei în regiunile intracarpatice și în cele nordestice - unde local vor fi precipitații slabe. Acestea vor fi predominant sub formă de ninsoare în zonele joase și numai ninsori la munte. Vântul va sufla slab și moderat, cu intensificări temporare, mai ales în prima parte a intervalului, în zonele montane, în sudul, estul și parțial în centrul teritoriului. Temperaturile maxime se vor situa între -1 și 11 grade, iar cele minime se vor încadra în general între -10 și 0 grade, cu cele mai scăzute valori în Maramureș și estul Transilvaniei. Izolat se va forma ceață, asociată și cu chiciură.

**La Bucureşti,** valorile termice diurne se vor situa peste cele specifice datei, însă noaptea va fi mai rece decât în intervalul anterior.

Cerul va fi variabil, iar vântul va sufla slab și moderat, cu intensificări temporare în timpul zilei (rafale în general de 35...45 km/h). Temperatura maximă se va situa în jurul valorii de 9 grade, iar cea minimă va fi de -3...-2 grade, mai scăzută în zona periurbană spre -5 grade.

**4. Informare nivometeorologică pentru perioada 27.11.2023 ora 20 - 30.11.2023 ora 20, la altitudini de peste 1800 m.**

**ZONA MONTANĂ ÎNALTĂ**

Stratul de zăpadă este mai consistent la altitudini de peste 1800 m pe rama nordică a Carpaților Meridionali, unde depășește local 50 cm. Zăpada căzută este de tip pulver, ușoară și fără coeziune. În zonele adăpostite se întâlnesc depozite mai mari de zăpadă și troiene. Pe creste se întâlnesc plăci de vânt.

Ninsorile din următoarea perioadă vor mai depune un strat relativ scăzut de zăpadă, ușor mai consistentă. Vântul moderat va favoriza formarea unor noi plăci de vânt în altitudine.

În aceste condiții, la altitudini de peste 1800 m, îndeosebi în masivele Făgăraş și Bucegi, zăpada va exista un risc însemnat (3), iar în restul masivelor un risc moderat (2) de producere a unor avalanșe de dimensiuni medii.

**Prognoza vremii în intervalul 27.11.2023 ora 10 - 30.11.2023 ora 20:**

Vremea va fi apropiată de normalul termic al perioadei, cu variații de temperatură de la o zi la alta. Cerul va fi temporar noros și pe arii extinse va ninge. Pe arii restrânse cantitățile de precipitații vor atinge 15-20 l/mp.

Vântul va sufla moderat, cu intensificări temporare din sector predominant sud-vestic, viscolind ninsoarea și spulberând zăpada. Se va semnala temporar ceață, asociată pe creste și cu depuneri de chiciură.

**Temperaturi prognozate în intervalul 27.11.2023 ora 10 - 30.11.2023 ora 20:**

**Peste 1800 m:** temperaturi minime: -14 la -8 grade temperaturi maxime: -6 la -2 grade

**Sub 1800 m:** temperaturi minime: -9 la -4 grade temperaturi maxime: -2 la 5 grade

**Vânt la peste 2000 m:** din sector predominant sud-vestic, cu viteze de 70-90 km/h

**Izoterma de 0 grade**: la sol, apoi în urcare spre 1200 m în a doua zi, apoi iar coboară spre sol

###### **II. CALITATEA APELOR**

Nu au fost semnalate evenimente deosebite.

###### **III. CALITATEA MEDIULUI**

**3.1. În domeniul aerului**

Nu au fost semnalate evenimente deosebite.

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Nu au fost semnalate evenimente deosebite.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administraţia Bazinală de Apă Prut-Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricțiilor;

- S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- S.C. MIHPES S.R.L. Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor;

- S.C. APAVITAL S.A. Iași prin reducerea debitelor la sursa r. Bahlui – ac. Parcovaci corespunzător treptei II de aplicare a restricțiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti;

- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.

***Administraţia Bazinală de Apă Buzău-Ialomiţa***

Ca urmare a scăderii debitului fluviului Dunărea din ultima perioada, precum și a prognozei hidrologice a debitelor medii zilnice, începând cu data de 22.09.2023 s-a trecut la aplicarea fazei de atenționare/avertizare pentru sectorul 6.1 Chiciu-Vadu Oii și sectorul 6. Chiciu-Vadu Oii (amonte Chiciu). Începând cu data de 25.07.2023 s-a trecut la aplicarea fazei de atenționare/avertizare și pentru sectoarele: 4 Brăila – Galați - PH Brăila, 5.1 Vadu Oii – Brăila - PH Vadu Oii și 5.2 Braț Măcin – PH Smârdan.

***Administraţia Bazinală de Apă Jiu***

Începând cu data de 17.05.2022 a fost oprită alimentarea cu apă a Barajului Valea de Pești, din Priza Câmpu lui Neag (Buta), pentru efectuarea lucrărilor de înlocuire a conductei Buta-Baraj.

***Administraţia Bazinală de Apă Argeş Vedea***

**La NH.Mihai Bravu au apărut infiltraţii în camera de tură.Aceste infiltraţii provin de la conducta vanei Bypass DN 1000.Ca urmare acestui incident s-au luat următoarele măsuri:**

**-S-a redus debitul evacuat din Ac.Lacul Morii.**

**-S-a deschis vana DN 1000-100% de la NH.Mihai Bravu.**

**-Se va reduce nivelul la NH.Mihai Bravu.**

**-Se va intra pe traseul conductei DN 1000 pentru constatarea defecţunii.**

**DIRECȚIA COMUNICARE**